**OBRAZLOŽENJE OPĆEG DIJELA FINANCIJSKOG PLANA**

**RAZDJEL 060 MINISTARSTVO POLJOPRIVREDE**

**OPĆI DIO**

U Financijskom planu razdjela 060 Ministarstva poljoprivrede za razdoblje 2023. – 2025. godine planirani su ukupni rashodi kako slijedi: u prijedlogu za 2023. godinu ukupan plan je 1.163.727.926 eura, u projekciji za 2024. godinu 1.228.001.304 eura te u projekciji za 2025. godinu 1.258.266.913 eura. Ukupan Financijski plan za razdjel 060 obuhvaća financijske planove svih korisnika u razdjelu 060:

06005 Ministarstvo poljoprivrede

06030 Agencija za plaćanja u poljoprivredi, ribarstvu i ruralnom razvoju

06035 Hrvatska agencija za poljoprivredu hranu

06055 Državna ergela Đakovo i Lipik

06060 Hrvatski veterinarski institut

Sredstva za razdoblje 2023. – 2025. godine planirana su kako slijedi:

|  |  |  |  |
| --- | --- | --- | --- |
| **Proračunski korisnik**  | **2023.** | **2024.** | **2025.** |
| Ministarstvo poljoprivrede | 1.095.736.742 | 1.161.745.467 | 1.191.735.111 |
| Agencija za plaćanja u poljoprivredi, ribarstvu i ruralnom razvoju | 35.268.471 | 36.001.022 | 36.474.725 |
| Hrvatska agencija za poljoprivredu hranu | 16.862.841 | 16.231.279 | 16.071.278 |
| Državna ergela Đakovo i Lipik | 3.700.709 | 1.975.313 | 1.975.313 |
| Hrvatski veterinarski institut | 12.159.163 | 12.048.223 | 12.010.486 |
| **060 Ukupno**  | **1.163.727.926** | **1.228.001.304** | **1.258.266.913** |

*Tablica 1. Ukupni iznosi financijskih planova proračunskih korisnika u razdjelu 060 (iznosi u eurima)*

Navedena sredstva predstavljaju ukupne rashode financijskih planova proračunskih korisnika. Što se tiče prihoda poslovanja, ukupni plan prihoda za 2023. godinu iznosi 1.156.153.310 eura, u projekciji za 2024. godinu isti iznosi 1.220.638.052 eura i u projekciji za 2024.godinu 1.254.665.826 eura. Iz navedenog je razvidno kako su narednom periodu ukupni rashodi sredstava veći za 7.574.616 eura u Financijskom planu za 2023. godinu, u projekciji za 2024. godinu za 7.363.252 te u projekciji za 2025. godinu za 3.601.087 eura. Predmetna razlika prihoda i rashoda se odnosi prvenstveno na planirane rashode i prihode u okviru izvora financiranja 31 Vlastiti prihodi koje proračunski korisnici ostvaruju na tržištu.

U okviru Financijskog plana planirani su i izdaci za financijsku imovinu i otplatu zajmova kako slijedi: u planu za 2023. godinu planiran je iznos od 7.831 eura, u projekciji za 2024. godinu 8.295 eura te u projekciji za 2025. godinu 8.760 eura. Izdaci se odnose na leasing za nabavu vozila Hrvatskog veterinarskog instituta.

Nadalje, proračunski korisnici su u okviru vlastitih i namjenskih prihoda te pomoći EU i ostalih pomoći ostvarili višak prihoda nad rashodima u 2022. godini stoga je prijenos sredstava iz tekuće godine u 2023. godinu jednak 39.277.512 eura. U projekciji za 2024. godinu planiran je prijenos sredstava iz 2023. godine u visini od 31.695.065 eura te u projekciji 2025. godine iznos od 24.323.518 eura.

Kada se uzme u obzir prijenos sredstava iz prethodne godine, prijenos sredstava u narednu godinu te neto financiranje koje je jednako razlici prihoda i rashoda u Financijskom planu narednih godina, ukupni račun financiranja za razdjel 060 je usklađen odnosno višak/manjak + neto financiranje je jednako nuli.

**PRIHODI I PRIMICI**

Ukupni plan prihoda za 2023. godinu iznosi 1.156.153.310 eura, u projekciji za 2024. godinu isti iznosi 1.220.638.052 eura i u projekciji za 2024.godinu 1.254.665.826 eura. Ukupni primici poslovanja planirani su kako slijedi: u planu za 2023. godinu planiran je iznos od 7.831 eura, u projekciji za 2024. godinu 8.295 eura te u projekciji za 2025. godinu 8.760 eura. Izdaci se odnose na leasing za nabavu vozila Hrvatskog veterinarskog instituta. Leasing je sklopljen na 5 godina s UniCredit Leasing Croatia.

Ukupni planirani prihodi poslovanja sastoje se od Pomoći iz inozemstva (darovnice) i od subjekata unutar općeg proračuna, Prihoda od imovine, Prihodi od upravnih i administrativnih pristojbi, pristojbi po posebnim propisima i naknada, Prihodi od prodaje proizvoda i robe te pruženih usluga i prihodi od donacija, Prihodi iz proračuna te malim dijelom od Kaznih, upravnih mjera i ostalih prihoda te Prihoda od prodaje proizvedene dugotrajne imovine.

Ukupni prihodi se najvećim dijelom sastoje do Pomoći iz inozemstva odnosno od Prihoda iz EU fondova ( 76,3%) i od Prihoda iz proračuna (21,6%).

Prihodi od pomoći iz inozemstva odnosno iz EU fondova planirani su kako slijedi: u 2023. godini planiran je iznos od 882.220.683 eura, u projekciji za 2024. godinu iznos od 945.303.052 eura te u projekciji za 2025. godinu iznos od 975.469.992 eura. Navedena sredstva odnose se na Europski poljoprivredni jamstveni fond (51,9% od ukupnih prihoda iz fondova, zatim Europski poljoprivredni fond za ruralni razvoj i Ribarske fondove ( 45,5%) te na sredstva iz Mehanizma za oporavak i otpornost – NPOO (2,4%) ukupnih prihoda iz fondova.

Što se tiče sredstava Prihoda iz proračuna isti su planirani kako slijedi: u 2023. godini planiran je iznos od 249.272.491 eura, u projekciji za 2024. godinu iznos prihoda od 250.679.511 eura te u projekciji za 2025. godinu 254.540.344 eura. Navedena sredstva odnose se na izvore financiranja 11 Opći prihodi i primici i 12 Sredstva učešća za pomoći. Značajno je da se s planiranim povećanjem financiranja iz EU fondova kroz naredno razdoblje smanjuje udio financiranja iz sredstava izvora 11 dok se istovremeno povećava udio financiranja iz sredstava učešća RH i to sa 29,7% u 2023. godini na 38,9% u 2025. godini u okviru Prihoda iz proračuna.

Prihoda od upravnih i administrativnih pristojbi odnosno prihodi za posebne namjene čine 1,8% ukupno planiranih prihoda. Plan navedenih prihoda je u 2023. godini 18.242.012 eura, u projekciji za 2024. godinu 18.240.685 eura te u projekciji za 2025. godinu 18.240.686 eura. Navedena sredstva najvećim se dijelom sastoje od prihoda ostvarenih na ime naknade za korištenje općekorisnih funkcija šuma (OKFŠ), prihoda od prodaje dozvola za gospodarski i športski ribolov na moru koji čine prihode u okviru Ministarstva poljoprivrede kao i prihode koje ostvaruje Hrvatska agencija za poljoprivredu i hranu prihode obavljanjem javnih ovlasti po Zakonu o sjemenu, sadnom materijalu i priznavanju sorti poljoprivrednog bilja; Zakonu o zaštiti biljnih sorti; Zakonu o veterinarstvu; Zakonu o uzgoju domaćih životinja, Zakonu o poljoprivredi, Zakonu o biljnom zdravstvu, Zakonu o službenim kontrolama; Zakonu o provedbi Uredbe (EZ) br. 1107/2009 o stavljanju na tržište sredstava za zaštitu bilja; Zakonu o održivoj uporabi pesticida.

Vlastiti prihodi u okviru Prihoda od prodaje proizvoda i robe te pruženih usluga i prihodi od donacija planirani su kako slijedi: u planu za 2023. godinu planiran je iznos od 4.265.660 eura, u projekciji za 2024. iznos od 4.265.658 eura te isti iznos u projekciji za 2025. godinu. navedena sredstva vlastitih prihoda odnose se prvenstveno na sredstva Hrvatskog veterinarskog instituta koja ostvaruje na tržištu od uzorkovanja i dijagnostike zaraznih bolesti te znanstven istraživačke djelatnosti.

**RASHODI I IZDACI**

Ukupni planirani rashodi u Financijskom planu za 2023. godinu iznose 1.163.727.926 eura, u projekciji za 2024. godinu 1.228.001.304 eura i u projekciji za 2025. godinu 1.258.266.913 eura. Ukupni rashodi planirani su po proračunskim glavama u okviru razdjela 060 kako slijedi:

|  |  |  |  |
| --- | --- | --- | --- |
| **Proračunski korisnik** | **2023.** | **2024.** | **2025.** |
| Ministarstvo poljoprivrede | 1.095.736.742 | 1.161.745.467 | 1.191.735.111 |
| Agencija za plaćanja u poljoprivredi, ribarstvu i ruralnom razvoju | 35.268.471 | 36.001.022 | 36.474.725 |
| Hrvatska agencija za poljoprivredu i hranu | 16.862.841 | 16.231.279 | 16.071.278 |
| Državna ergela Đakovo i Lipik | 3.700.709 | 1.975.313 | 1.975.313 |
| Hrvatski veterinarski institut | 12.159.163 | 12.048.223 | 12.010.486 |
| **Ukupno 060** | **1.163.727.926** | **1.228.001.304** | **1.258.266.913** |

*Tablica 2. Ukupni rashodi proračunskih korisnika u razdjelu 060 (iznosi u eurima)*

Ukupni rashodi uključuju sve izvore financiranja, a sastoje se od rashoda poslovanja i rashoda za nabavu nefinancijske imovine.

 Rashodi prema izvorima financiranja sastoje se od: Općih prihoda i primitaka, Vlastitih prihoda, Prihoda za posebne namjene, Pomoći, Donacija i Prihoda od nefinancijske imovine i nadoknade štete s osnova osiguranja.

U okviru ukupnih rashoda 21% čine sredstva koja ulaze u proračunski limit (izvori financiranja 11 Opći prihodi i primici i 12 Sredstva učešća za pomoći). U narednom trogodišnjem razdoblju sredstva učešća se povećavaju u skladu s povećanjem financiranja iz sredstava EU fondova. Nadalje planirani rashodi iz sredstava EU fondova čine 75,8% ukupnih rashoda u 2023. godini, 76,9% u projekciji za 2024. godinu i 77,5% u projekciji plana za 2025. godinu. Od toga se najveći dio sredstava odnosi na sredstva iz Europskog poljoprivrednog jamstvenog fonda te Europskog poljoprivrednog fonda za ruralni razvoj kao i na Ribarske fondove.

|  |  |  |  |
| --- | --- | --- | --- |
| **Pomoći u okviru ukupnih rashoda** | **2023.** | **2024.** | **2025.** |
| 51 Pomoći EU | 934.024 | 719.278 | 719.278 |
| 52 Ostale pomoći | 1.160.231 | 589.320 | 200.743 |
| 55 Refundacije iz pomoći Eu (Jamstveni fond i ostale refundacije  | 458.249.839 | 398.790.614 | 399.006.014 |
| 56 Fondovi EU (Ribarski fondovi i Fond za ruralni razvoj)  | 401.526.499 | 502.718.795 | 546.991.943 |
| 58 Instrumenti EU nove generacije (NPOO) | 20.360.941 | 42.516.556 | 28.552.014 |
| UKUPNO  | **882.231.534** | **945.334.563** | **975.469.992** |

*Tablica 3. Kretanje rashoda u okviru sredstava EU fondova proračunskih korisnika u okviru razdjela 060*

Sredstva 55 Refundacija iz pomoći EU odnosno sredstva Europskog poljoprivrednog jamstvenog fonda odnose se na sredstva planirana za omotnicu Izravna plaćanja i to u planu za 2023. godinu planiran je iznos od 434.878.227 eura, u projekciji za 2024. iznos od 375.433.850 eura i u projekciji plana za 2025. godinu iznos od 375.433.850 eura. U 2023. godini ukupan iznos za izravna plaćanja iz Europskog jamstvenog fonda povećava se za 58 milijuna eura u odnosu na 2022. godinu ( dio sredstava u visini od 262 milijuna eura planira se kroz Strateški plan 2023- 2027). Također, kroz ovaj fond financiraju se i sektorski programi i to u planu za 2023. godinu u visini od 20.636.685 eura, u projekciji za 2024. godinu u iznosu od 20.629.663 eura i u 2025. godini 20.845.063 eura. U okviru izvora 559 Refundacije iz pomoći EU planirani su rashodi za 2023. godinu u iznosu od 2.608.839 eura te u projekcijama za 2024. i 2025. godinu u visini od 2.601.013 eura. Navedena sredstva odnose se na refundacije koje Ministarstvo odnosno Hrvatski veterinarski institut ostvaruju za poslove uzorkovanja u području različitih životinjskih zaraznih bolesti.

U okviru izvora 56 planirani su rashodi Ribarskih fondova i to u 2023. godini u visini od 30.551.761 eura, u 2024. godini u iznosu od 23.286.270 eura i u 2025. godini u iznosu od 23.286.270 eura. U 2023. godini planirani su rashodi za 54.160 eura više nego u 2022. godini.

U okviru Europskog poljoprivrednog fonda za ruralni razvoj planirana su sredstva kako slijedi: u 2023.godini iznos od 370.879.286 eura, u projekciji za 2024. godinu 479.432.525 eura i za 2025. godinu 523.705.673 eura. Sredstva su planirana za rashode koji se financiraju u okviru mjera Programa ruralnog razvoja odnosno Strateškog plana 2023. – 2027.

Ministarstvo poljoprivrede sredstvima Mehanizma za oporavak i otpornost planira financirati reformske mjere/investicije: Digitalna transformacija poljoprivrede, Unaprjeđenje sustava doniranja hrane, Unaprjeđenje sustava za restrukturiranje poljoprivrednog zemljišta i komasaciju te Uspostavu mreže logističke infrastrukture za jačanje proizvodno tržišnog lanca u sektoru voća i povrća.

U okviru ukupnih rashoda Ministarstvo će u narednom proračunskom razdoblju financirati i paket mjera pomoći donosen u jesenskom paketu Vlade RH na sjednici održanoj 8. rujna 2022. godine i to kako slijedi:

* *Zaključak u vezi s mjerom potpore sektoru ribarstva i akvakulture kao pomoć uslijed poremećaja tržišta uzrokovanog agresivnim ratom Rusije protiv Ukrajine i njegovim učincima na lanac opskrbe proizvodima ribarstva i akvakulture* – u planu za 2023.godinu planirani su ukupni rashodi u visini od 33,2 milijuna eura (od 24,9 milijuna eura iz Ribarskog fonda i 8,3 milijuna eura iz učešća RH). U projekciji plana za 2024. godinu planirani su rashodi od 6,6 milijuna eura od toga 4,97 milijuna eura iz Ribarskog fonda i 1,65 milijuna eura iz učešća RH.
* *Zaključak u vezi s mjerom potpore za pružanje izvanredne privremene potpore u okviru Europskog poljoprivrednog fonda za ruralni razvoj (EPFRR) kao odgovor na učinke invazije Rusije na Ukrajinu* – u planu za 2023. godinu planirani su rashodi u visini od 31,85 milijuna eura od toga 27,1 milijun eura iz Europskog polj. Fonda za ruralni razvoj.
* *Zaključak u vezi s mjerom potpore za kompenzaciju rasta cijena energenata u sektorima prerade poljoprivrednih proizvoda* – u planu za 2023. godinu planiran je iznos od 19.908.421 eura.
* *Zaključak o pomoći poljoprivrednim proizvođačima radi poremećaja na tržištu*- u 2023. godini planiran je iznos od 10.707.817 eura. Vrijednost programa je 13.272.281 eura međutim dio sredstava je planiran Izmjenama i dopunama Državnog proračuna za 2022. godinu.

**PRIJENOS SREDSTAVA IZ PRETHODNE I U SLJEDEĆU GODINU**

Ukupni prijenos sredstava iz prethodne tj. iz 2022. u 2023. godinu planiran je u visini od 39.277.512 eura, iz 2023. u 2024. godinu u iznosu od 31.695.065 eura i iz 2024. u 2025. godinu u iznosu od 24.323.518 eura.

|  |  |  |  |
| --- | --- | --- | --- |
|  | **Plan za 2023.** | **Projekcija za 2024.** | **Projekcija za 2025.** |
| **PRIJENOS SREDSTAVA IZ PRETHODNE GODINE** | **39.277.512** | **31.695.065** | **24.323.518** |
| **PRIJENOS SREDSTAVA U NAREDNU GODINU** | **-31.695.065** | **-24.323.518** | **-20.713.671** |
| **NETO FINANCIRANJE** | **7.574.616** | **7.363.252** | **3.601.087** |

*Tablica 4. Prijenosi sredstava iz prethodne i u narednu godinu*

Sredstva koja proračunski korisnici prenose iz tekuće u narednu godinu odnose se na sredstva ostvarena, a neutrošena u okviru slijedećih izvora financiranja: Ostali prihodi za posebne namjene (izvor 43), Vlastiti prihodi (izvor 31), Pomoći EU (izvor 51), Donacije (izvor 61) i Prihodi od nefinancijske imovine i nadoknade štete s osnova osiguranja (izvor 71).

Od ukupnog iznosa sredstava koja se prenose iz prethodne godine najveći dio čine sredstva Hrvatskog veterinarskog instituta ostvarena na tržištu odnosno evidentirana u okviru izvora 31 Vlastitih prihoda, a za poslove uzorkovanja i dijagnostike zaraznih bolesti te znanstveno istraživačke djelatnosti.: u 2023. godini planiran je prijenos sredstava iz 2022. u iznosu od 21.355.082 eura, prijenos u 2024. godinu u visini od 14.056.125 eura te prijenos u 2025. godinu u visini od 6.757.127 eura. Kako je Hrvatski veterinarski institut sredstva ostvarena temeljem ugovora s Ministarstvom poljoprivrede evidentirao u okviru vlastitih prihoda, a isti su činili najveći dio ostvarenih prihoda, u skladu s dogovorom s Ministarstvom financija, Institut će se u narednom razdoblju financirati navedenim neutrošenim sredstvima.

Nadalje, osim vlastitih prihoda Instituta, sredstva koja se prenose u slijedeću godine čine prihodi ostvareni na ime naknade od općekorisnih funkcija šuma, prihodi od prodaje dozvola za gospodarski i športski ribolov na moru koji čine prihode u okviru Ministarstva poljoprivrede kao i prihodi koje ostvaruje Hrvatska agencija za poljoprivredu i hranu obavljanjem javnih ovlasti po Zakonu o sjemenu, sadnom materijalu i priznavanju sorti poljoprivrednog bilja; Zakonu o zaštiti biljnih sorti; Zakonu o veterinarstvu; Zakonu o uzgoju domaćih životinja, Zakonu o poljoprivredi, Zakonu o biljnom zdravstvu, Zakonu o službenim kontrolama; Zakonu o provedbi Uredbe (EZ) br. 1107/2009 o stavljanju na tržište sredstava za zaštitu bilja; Zakonu o održivoj uporabi pesticida.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 41.859.518 | 33.740.037 |
| Dospjele obveze | 453.630 | 686.968 |

*Tablica 5. Ukupne i dospjele obveze korisnika u okviru razdjela 060*

*Napomena: U stanje obveza prikazano u Tablici 5. nisu uračunate obveze HVI-a s obzirom da iste nisu ni konsolidirane na razini razdjela u financijskim izvještajima jer Hrvatski veterinarski institut postaje proračunski korisnik razdjela 060 s danom 1. siječnja 2023. godine*

|  |  |  |
| --- | --- | --- |
| Ministarstvo poljoprivrede | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 38.452.481 | 30.185.483 |
| Dospjele obveze | 452.466 | 673.520 |

|  |  |  |
| --- | --- | --- |
| Agencija za plaćanja u poljoprivredi, ribarstvu i ruralnom razvoju | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 1.972.593 | 2.017.051 |
| Dospjele obveze | 0 | 5.882 |

|  |  |  |
| --- | --- | --- |
| Hrvatska agencija za poljoprivredu i hranu | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 1.322.296 | 1.408.642 |
| Dospjele obveze | 912 | 3.245 |

|  |  |  |
| --- | --- | --- |
| Državna ergela Đakovo i Lipik | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 112.147 | 128.862 |
| Dospjele obveze | 252 | 4.321 |
| Hrvatski veterinarski institut | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 1.174.326 | 846.027 |
| Dospjele obveze | 48.759 | 88.706 |